
Ministru kabineta noteikumu projekts "Valsts pārbaudījumu informācijas sistēmas noteikumi"
Izdoti saskaņā ar Izglītības likuma 35.1 panta sesto daļu
I. Vispārīgie jautājumi
· 1. Noteikumi nosaka:
· 1.1. Valsts pārbaudījumu informācijas sistēmā (turpmāk – informācijas sistēma) ierakstāmo ziņu apjomu un kārtību, kādā ziņas iekļaujamas sistēmā;
· 1.2. kārtību, kādā nodrošināma informācijas sistēmā ietverto datu pieejamība.
· 2. Informācijas sistēmas pārzinis ir Izglītības un zinātnes ministrija (turpmāk – ministrija).
· 3. Lai nodrošinātu valsts pārbaudījumu, tai skaitā diagnosticējošo (monitoringa) darbu, norisi vispārējās izglītības programmās un vispārizglītojošajos mācību priekšmetos profesionālās izglītības programmās (turpmāk – pārbaudījumi), profesionālās kvalifikācijas eksāmenu profesionālās pamatizglītības un profesionālās vidējās izglītības pakāpē (turpmāk – kvalifikācijas eksāmeni) norisi, valsts valodas prasmes pārbaužu norisi un oficiālo statistiku, pēc informācijas sistēmas izveidošanas tās pārzinis uztur atbilstošu elektronisko vidi:
· 3.1. informācijas uzkrāšanai par pārbaudījumiem un to elektroniskai norisei;
· 3.2. informācijas uzkrāšanai par valsts valodas prasmes pārbaudēm un to elektroniskai norisei;
· 3.3. informācijas uzkrāšanai par kvalifikācijas eksāmeniem un to elektroniskai norisei;
· 3.4. informācijas apmaiņai ar Valsts izglītības informācijas sistēmu;
· 3.5. oficiālās statistiskās informācijas operatīvai iegūšanai un apkopošanai;
· 3.6. izglītības kvalitātes monitoringam.
II. Pārbaudījumu datu apstrāde
· 4. Informācijas sistēmā ieraksta informāciju par personu, kurai jākārto pārbaudījumi:
· 4.1. vārds (vārdi), uzvārds;
· 4.2. personas kods vai gadījumā, ja personai nav Latvijas Republikas personas kods - izglītības iestādes piešķirtais personas identifikācijas numurs, kas nesakrīt ar personas kodu;
· 4.3. klase vai kurss (izņemot gadījumu, ja persona jau ir ieguvusi dokumentu par vidējo izglītību);
· 4.4. izglītības iestādes un tās struktūrvienības (ja tāda ir izveidota), kurā persona apgūst pamatizglītību vai vidējo izglītību (izņemot gadījumu, ja persona jau ir ieguvusi dokumentu par vidējo izglītību), nosaukums un reģistrācijas numurs;
· 4.5. personai piemērojamie atbalsta pasākumi;
· 4.6. apliecinājums, ka persona ir iepazinusies ar pārbaudījuma norises kārtību;
· 4.7. pārbaudījuma rezultātu apstrīdēšanas iesniegumu, ja persona tādu iesniegusi Valsts izglītības un satura centrā (turpmāk – centrs).
· 5. Informācijas sistēmā ieraksta informāciju par pārbaudījumu:
· 5.1. personas, kurām jākārto pārbaudījums;
· 5.2. pārbaudījumi, kurus persona kārtos papildtermiņā;
· 5.3. pārbaudījumā iesniegtās atbildes;
· 5.4. pārbaudījumā iegūtais vērtējums katrā uzdevumā, eksāmena daļā un kopvērtējums;
· 5.5. iegūtais vērtējums starptautiskas testēšanas institūcijas pārbaudījumā svešvalodā, kuru kārtojusi persona, un tam atbilstošais vērtējums centralizētajā eksāmenā;
· 5.6. pārbaudījumu uzdevumi;
· 5.7. informācija par pārbaudījumu norises darbību laikiem;
· 5.8. pārbaudījuma programma un materiāli;
· 5.9. pārbaudījumu norisē konstatētie pārkāpumi.
· 6. Informācijas sistēmā ieraksta informāciju par vispārējās vidējās un pamatizglītības sertifikātu (turpmāk – sertifikāts) un tā saņēmēju:
· 6.1. vārds (vārdi), uzvārds;
· 6.2. personas kods vai gadījumā, ja personai nav Latvijas Republikas personas kods - izglītības iestādes piešķirtais personas identifikācijas numurs, kas nesakrīt ar personas kodu;
· 6.3. sertifikāta numurs;
· 6.4. centralizētais eksāmens, kuru kārtojusi persona, un tajā iegūtais vērtējums;
· 6.5. sertifikāta izsniegšanas datums;
· 6.6. sertifikāta veidlapas numurs.
· 7. Informācijas sistēmā ieraksta informāciju par izglītības iestādi, kurā kārto pārbaudījumus:
· 7.1. izglītības iestādes nosaukums;
· 7.2. reģistrācijas numurs Izglītības iestāžu reģistrā;
· 7.3. izglītības iestādes juridiskā adrese;
· 7.4. kontaktinformācija (tālruņa numurs, e-pasta adrese, oficiālā elektroniskā adrese);
· 7.5. izglītības iestādes vadītāja vārds (vārdi), uzvārds;
· 7.6. informācijas sistēmas piešķirtais izglītības iestādes kods;
· 7.7. pārbaudījuma norises vietas adreses;
· 7.8. to izglītības iestāžu nosaukumi, kurām tiek organizēts apvienotais centralizētais eksāmens, un apvienotā centralizētā eksāmena norises vietas adrese.
· 8. Sistēmā ieraksta informāciju par personu, kura nodrošinājusi pārbaudījumu uzdevumu pārbaudes procesu:
· 8.1. vārds (vārdi), uzvārds;
· 8.2. personas kods vai gadījumā, ja personai nav Latvijas Republikas personas kods - izglītības iestādes piešķirtais personas identifikācijas numurs, kas nesakrīt ar personas kodu;
· 8.3. izglītības iestādes, kurā persona nodarbināta, nosaukums un reģistrācijas numurs;
· 8.4. izglītības iestāde, kurā persona nodarbināta, juridiskā adrese;
· 8.5. amats;
· 8.6. zinātnes nozare (akadēmiskajam personālam);
· 8.7. kontaktinformācija (tālruņa numurs, e-pasta adrese);
· 8.8. norēķinu konta numurs;
· 8.9. centralizēto eksāmenu uzdevumi, kurus persona vērtējusi;
· 8.10. personas darba tiesisko attiecību ar izglītības iestādi izbeigšanas datums.
· 9. Informācijas sistēmā ieraksta informāciju par personu, kura nodrošinājusi pārbaudījuma organizēšanu izglītības iestādē:
· 9.1. vārds (vārdi), uzvārds;
· 9.2. personas kods vai gadījumā, ja personai nav Latvijas Republikas personas kods - izglītības iestādes piešķirtais personas identifikācijas numurs, kas nesakrīt ar personas kodu;
· 9.3. izglītības iestādes, kurā persona nodarbināta, nosaukums un reģistrācijas numurs.
· 10. Informācijas sistēmā ieraksta šādu informāciju par personu, kura ir pārbaudījuma novērotājs:
· 10.1. vārds (vārdi), uzvārds;
· 10.2. personas kods vai gadījumā, ja personai nav Latvijas Republikas personas kods - izglītības iestādes piešķirtais personas identifikācijas numurs, kas nesakrīt ar personas kodu;
· 11. Izglītības iestāde informācijas sistēmā:
· 11.1. ievada un aktualizē:
· 11.1.1. šo noteikumu 4.5. apakšpunktā minēto informāciju – vienlaikus ar informācijas sistēmā pieteikto personu reģistrēšanu pārbaudījumiem;
· 11.1.2. šo noteikumu 5.1. apakšpunktā minēto informāciju par izglītojamajiem, kuri kārtos vispārējās pamatizglītības eksāmenus – Ministru kabineta noteikumos par centralizēto eksāmenu norises kārtību un valsts pārbaudījumu norises kārtību noteiktajos termiņos;
· 11.1.3. šo noteikumu 5.2. apakšpunktā minēto informāciju – ne vēlāk kā nākamajā darbdienā pēc attiecīgā mācību gada pārbaudījuma norises;
· 11.1.4. šo noteikumu 7.7. apakšpunktā – Ministru kabineta noteikumos par centralizēto eksāmenu norises kārtību un valsts pārbaudījumu norises kārtību noteiktajos termiņos;
· 11.2. šo noteikumu 5.5. apakšpunktā minēto informāciju:
· 11.2.1. ievada triju darbdienu laikā pēc lēmuma pieņemšanas par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu;
· 11.2.2. aktualizē līdz dokumenta izsniegšanai par vidējās izglītības apguvi.
· 12. Pašvaldības atbildīgā amatpersona ne vēlāk kā vienu mēnesi pirms attiecīgā centralizētā eksāmena norises ievada informācijas sistēmā un aktualizē šo noteikumu 7.8. apakšpunktā minēto informāciju.
· 13. Centrs informācijas sistēmā ievada un aktualizē:
· 13.1. šo noteikumu 5.4. un 8.9. apakšpunktā minēto informāciju – Ministru kabineta noteikumos par centralizēto eksāmenu norises kārtību un valsts pārbaudījumu norises kārtību noteiktajos termiņos;
· 13.2. šo noteikumu 5.6. apakšpunktā minēto informāciju:
· 13.2.1. par centra organizētiem diagnosticējošajiem (monitoringa) darbiem – ne vēlāk kā vienu darbdienu pirms tā norises;
· 13.2.2. par pārējiem valsts pārbaudes darbiem – ne vēlāk kā tā norises dienā;
· 13.3. šo noteikumu 5.7. un 5.8. apakšpunktā minēto informāciju – Ministru kabineta noteikumos par centralizēto eksāmenu norises kārtību un valsts pārbaudījumu norises kārtību noteiktajos termiņos.
· 14. Izglītojamais informācijas sistēmā ievada:
· 14.1. šo noteikumu 4.6. apakšpunktā minēto informāciju – Ministru kabineta noteikumos par centralizēto eksāmenu norises kārtību un valsts pārbaudījumu norises kārtību noteiktajos termiņos;
· 14.2. šo noteikumu 5.1. apakšpunktā minēto informāciju, piesakoties vispārējās vidējās izglītības eksāmeniem  – Ministru kabineta noteikumos par centralizēto eksāmenu norises kārtību un valsts pārbaudījumu norises kārtību noteiktajos termiņos.
· 15. Pārbaudījuma novērotājs informācijas sistēmā ievada 5.9. apakšpunktā minēto informāciju – ne vēlāk kā pārbaudījuma norises dienā.
· 16. Informācijas sistēma šo noteikumu 4.1., 4.2., 4.3., 4.4., 7.1., 7.2., 7.3., 7.4. un 7.5. apakšpunktā minēto informāciju saņem no Valsts izglītības informācijas sistēmas, izmantojot automātisko datu apmaiņas mehānismu.
· 17. Informācijas sistēma šo noteikumu 8.1., 8.2., 8.3., 8.4., 8.5., 8.6., 8.7., 8.8. un 8.10. apakšpunktā un 9. punktā minēto informāciju iegūst tiešsaistes datu pārraides režīmā no Valsts izglītības informācijas sistēmas:
· 17.1. par personālu, kas ir iestādes darbinieki;
· 17.2. pamatojoties uz izglītības iestādes ievadīto personas kodu - par personālu, kas nav iestādes darbinieki (ja informācija par personu ir pieejama Valsts izglītības informācijas sistēmā);
· 17.3. pamatojoties uz personas ievadīto personas kodu, piesakoties centralizēto eksāmenu darbu vērtēšanai;
· 17.4. pamatojoties uz centra atbildīgās amatpersonas ievadīto personas kodu - par personām, kuras nodrošina pārbaudījumu uzdevumu pārbaudes procesu .
· 18. Ja persona iesniedz pārbaudījuma rezultātu apstrīdēšanas iesniegumu centrā, izmantojot attiecīgo e-pakalpojumu Vienotajā valsts un pašvaldību pakalpojumu portālā www.latvija.lv (turpmāk – pakalpojumu portāls www.latvija.lv), tad informācijas sistēmā ziņas par šo faktu tiek iekļautas automātiski. Centra nodarbinātais ievada informācijas sistēmā ziņas par pārbaudījuma rezultātu apstrīdēšanas iesniegumu, ja tas ir iesniegts, neizmantojot pakalpojumu portālu www.latvija.lv.
· 19. Informācijas sistēma automātiski ģenerē sertifikātu, izmantojot šo noteikumu 6.1., 6.2., 6.3., 6.4., 6.5. un 6.6. apakšpunktā minēto informāciju.
· 20. Pilsonības un migrācijas lietu pārvalde no Fizisko personu reģistra tiešsaistes datu pārraides režīmā sniedz informācijas sistēmai šo noteikumu 10.1. un 10.2.  apakšpunktā minēto informāciju un nodrošina attiecīgās informācijas monitoringu.
III. Valsts valodas prasmes pārbaudes datu apstrāde
· 21. Informācijas sistēmā ieraksta informāciju par personām, kuras piesakās valsts valodas prasmes pārbaudei un kuras kārto valsts valodas prasmes pārbaudi:
· 21.1. vārds (vārdi), uzvārds;
· 21.2. personas kods vai gadījumā, ja personai nav Latvijas Republikas personas kods - centra piešķirtais personas identifikācijas numurs, kas nesakrīt ar personas kodu;
· 21.3. dzimšanas datums;
· 21.4. valstiskā piederība un tās veids;
· 21.5. deklarētā, reģistrētā vai norādītā dzīvesvietas adrese;
· 21.6. vēlamais saziņas veids – tālruņa numurs vai elektroniskā pasta adrese, vai oficiālā elektroniskā adrese (ja personai ir aktivizēts oficiālās elektroniskās adreses konts), ja iesniegumu iesniedz ieslodzītais, viņš norāda ieslodzījuma vietas kontaktinformāciju (tālruņa numuru un elektroniskā pasta adresi);
· 21.7. profesija vai nodarbošanās atbilstoši normatīvajiem aktiem par profesiju klasifikatoru, profesijai atbilstošajiem pamatuzdevumiem un kvalifikācijas pamatprasībām;
· 21.8. latviešu valodas prasmes līmenis un pakāpe, kurā kārtos pārbaudi, atbilstoši normatīvajiem aktiem par valsts valodas prasmes pārbaudi;
· 21.9. laiks un vieta, kurā kārtos pārbaudi;
· 21.10. atvieglojums, un fizikālās un rehabilitācijas medicīnas ārsta atzinuma numurs un izdošanas datums, ja valsts valodas prasmes pārbaudei medicīnas ārsts noteicis atvieglojumus;
· 21.11. veids, kādā saņems informāciju par pārbaudes rezultātu (turpmāk – lēmums):
· 21.11.1. izmantojot attiecīgo e-pakalpojumu pakalpojumu portālā www.latvija.lv;
· 21.11.2. izmantojot oficiālo elektronisko adresi (ja iesniegumu iesniedz ieslodzītais, kā lēmuma saņemšanas veidu var norādīt Ieslodzījuma vietu pārvaldes ieslodzījuma vietas oficiālo elektronisko adresi);
· 21.11.3. papīra formā ierakstītā vēstulē pa pastu (maksas pakalpojums saskaņā centra sniegto maksas pakalpojumu cenrādi);
· 21.12. iesnieguma datums, ja persona to sūta pa pastu papīra formā;
· 21.13. informācija par to, vai persona ir ieradusies uz valsts valodas prasmes pārbaudi;
· 21.14. informācija par valsts valodas prasmes pārbaudē konstatētajiem pārkāpumiem;
· 21.15. apliecinājums, ka persona, kura piesakās valsts valodas prasmes pārbaudei, ir iepazinusies ar valsts valodas prasmes pārbaudes norises kārtību un privātuma politiku, kas pieejama centra tīmekļvietnē;
· 21.16. rezultātu apstrīdēšanas iesniegums, ja persona tādu iesniegusi centrā.
· 22. Informācijas sistēmā ieraksta informāciju par personām, kuras nodrošina valsts valodas prasmes pārbaudi:
· 22.1. vārds (vārdi), uzvārds;
· 22.2. personas kods;
· 22.3. kontaktinformācija (tālruņa numurs, e-pasta adrese);
· 22.4. apliecinājums, ka persona, kura nodrošina valsts valodas prasmes pārbaudi, ir iepazinusies ar norises kārtību un privātuma politiku, kas pieejama centra tīmekļvietnē.
· 23. Informācijas sistēmā ieraksta informāciju par juridiskām personām, kuras piesaka personas valsts valodas prasmes pārbaudei:
· 23.1. iestādes nosaukums;
· 23.2. iestādes reģistrācijas numurs Uzņēmumu reģistrā;
· 23.3. juridiskais statuss;
· 23.4. apliecinājums, ka persona, kura piesaka personas valsts valodas prasmes pārbaudei, ir iepazinusies ar norises kārtību un privātuma politiku, kas pieejama centra tīmekļvietnē.
· 24. Informācijas sistēmā ieraksta informāciju par valsts valodas prasmes pārbaudi:
· 24.1. vietas, kurās kārto valsts valodas prasmes pārbaudi;
· 24.2. informācija par valsts valodas prasmes pārbaužu kārtošanas laikiem;
· 24.3. valsts valodas prasmes pārbaudes programma un valsts valodas prasmes pārbaudes uzdevumi;
· 24.4. valsts valodas prasmes pārbaudē iesniegtās atbildes;
· 24.5. valsts valodas prasmes pārbaudē iegūtais vērtējums katrā uzdevumā, daļā un kopvērtējums;
· 24.6. valsts valodas prasmes pārbaudē katrā valsts valodas prasmes pārbaudes daļā iegūtais kopvērtējums un pazīme par valsts valodas prasmes pārbaudes nokārtošanu;
· 24.7. valsts valodas prasmes pārbaudes norises audioieraksti, kas ir ierobežotas pieejamības informācija pirms valsts valodas prasmes pārbaudes sākuma;
· 24.8. informācija par dokumentiem, kas apliecina valsts valodas prasmi par laika periodu no 1991. gada 1. janvāra (izņemot informāciju par pamatizglītības un vispārējās izglītības sertifikātiem), un elektroniski izdotajiem dokumentiem par valsts valodas prasmes pārbaudes nokārtošanu, tai skaitā dokumentā iekļauto informāciju.
· 25. Ja persona iesniegumu par valsts valodas prasmes pārbaudes kārtošanu iesniedz, izmantojot attiecīgo e-pakalpojumu pakalpojumu portālā www.latvija.lv (izņemot šo noteikumu 21.12., 21.13., 21.14., 21.15. un 21.16. apakšpunktā minētos datus), tad šo noteikumu  21. punktā minēto informāciju informācijas sistēmā tiek iekļauta automātiski. Ja personu valsts valodas prasmes pārbaudes kārtošanai piesaka juridiska persona, tad šo noteikumu  21. punktā minēto informāciju informācijas sistēmā (izņemot šo noteikumu 21.12., 21.13. , 21.14., 21.15.  un 21.16. apakšpunktā minētos datus) ievada juridiskās personas nodarbinātais. Centra nodarbinātais šo noteikumu  21. punktā minēto informāciju informācijas sistēmā ievada iepriekš neminētajā gadījumā.
· 26. Šo noteikumu 21. punktā minēto informāciju aktualizē centrs (izņemot šo noteikumu 21.15. apakšpunktā minēto informāciju) nekavējoties pēc attiecīgās informācijas rašanās.
· 27. Centrs informācijas sistēmā:
· 27.1. ievada šo noteikumu 22.2. apakšpunktā minēto informāciju;
· 27.2. ievada un aktualizē šo noteikumu 22.3., 22.4., 23.1., 23.2.,  23.3., 24.1., 24.2., 24.3., 24.7. un 24.8. apakšpunktā minēto informāciju.
· 28. Pilsonības un migrācijas lietu pārvalde no Fizisko personu reģistra tiešsaistes datu pārraides režīmā sniedz informācijas sistēmai šo noteikumu 21.1., 21.2. , 21.3., 21.4., 21.5., 22.1. un 22.2. apakšpunktā minēto informāciju un nodrošina attiecīgās informācijas monitoringu.
· 29. Šo noteikumu 24.8. apakšpunktā minētā informācija ir pieejama valsts valodas prasmes pārbaudes kārtotājam, izmantojot attiecīgu e-pakalpojumu.
· 30. Ja persona iesniedz pārbaudījuma rezultātu apstrīdēšanas iesniegumu centrā, izmantojot attiecīgo e-pakalpojumu Vienotajā valsts un pašvaldību pakalpojumu portālā www.latvija.lv (turpmāk – pakalpojumu portāls www.latvija.lv), tad informācijas sistēmā ziņas par šo faktu tiek iekļautas automātiski. Centra nodarbinātais ievada informācijas sistēmā ziņas par pārbaudījuma rezultātu apstrīdēšanas iesniegumu, ja tas ir iesniegts, neizmantojot pakalpojumu portālu www.latvija.lv.
IV. Kvalifikācijas eksāmenu datu apstrāde
· 31. Informācijas sistēmā ieraksta šādu informāciju par personu, kurai jākārto kvalifikācijas eksāmens:
· 31.1. vārds (vārdi), uzvārds;
· 31.2. personas kods vai izglītības iestādes piešķirtais personas identifikācijas numurs, kas nesakrīt ar personas kodu (ja personai Latvijā nav piešķirts personas kods);
· 31.3. kurss vai grupa (izņemot personas, kuras kvalifikācijas eksāmenu kārto, lai tiktu novērtēta ārpus formālās izglītības sistēmas apgūtā profesionālā kompetence);
· 31.4. izglītības iestādes un tās struktūrvienības (ja tāda ir izveidota), kurā persona apgūst profesionālās izglītības programmu (izņemot personas, kuras kvalifikācijas eksāmenu kārto, lai tiktu novērtēta ārpus formālās izglītības sistēmas apgūtā profesionālā kompetence), nosaukums un izglītības iestādes reģistrācijas numurs;
· 31.5. izglītības iestāde un tās struktūrvienība (ja tāda ir izveidota) vai nozares eksaminācijas centrs, kurā persona kārto kvalifikācijas eksāmenu;
· 31.6. profesionālā kvalifikācija, kādā persona kārtos kvalifikācijas eksāmenu;
· 31.7. profesionālās kvalifikācijas, kurā persona kārtos kvalifikācijas eksāmenu, kods;
· 31.8. izglītības programmas, kurā persona kārto kvalifikācijas eksāmenu (izņemot personas, kuras kvalifikācijas eksāmenu kārto, lai tiktu novērtēta ārpus formālās izglītības sistēmas apgūtā profesionālā kompetence), kods;
· 31.9. rezultātu apstrīdēšanas iesniegums, ja persona tādu iesniegusi centrā.
· 32. Informācijas sistēmā ieraksta šādu informāciju par kvalifikācijas eksāmeniem:
· 32.1. personas, kuras kārtos kvalifikācijas eksāmenu;
· 32.2. kvalifikācijas eksāmena norisei nepieciešamā dokumentācija atbilstoši – Ministru kabineta noteikumos par kvalifikācijas eksāmenu norises kārtību noteiktajam;
· 32.3. kvalifikācijas eksāmena norises datums un laiks;
· 32.4. informācija par to, vai persona ir ieradusies uz kvalifikācijas eksāmenu vai tā daļu;
· 32.5. kvalifikācijas eksāmenā iesniegtās atbildes;
· 32.6. kvalifikācijas eksāmenā iegūtais vērtējums katrā uzdevumā, daļā un kopvērtējums;
· 32.7. kvalifikācijas eksāmena uzdevumi;
· 32.8. kvalifikācijas eksāmena norisē konstatētie pārkāpumi.
· 33. Informācijas sistēmā ieraksta šādu informāciju par profesionālās kvalifikācijas apliecību (turpmāk – apliecība) un tās saņēmēju:
· 33.1. vārds (vārdi), uzvārds;
· 33.2. personas kods vai gadījumā, ja personai nav Latvijas Republikas personas kods - izglītības iestādes piešķirtais personas identifikācijas numurs, kas nesakrīt ar personas kodu;
· 33.3. apliecības numurs;
· 33.4. lēmuma datums;
· 33.5. piešķirtā kvalifikācija;
· 33.6. profesionālās kvalifikācijas līmenis;
· 33.7. Latvijas kvalifikāciju ietvarstruktūras līmenis;
· 33.8. izglītības iestādes/nozares eksaminācijas centra vadītāja vārds un uzvārds;
· 33.9. kvalifikācijas eksāmenu komisijas priekšsēdētāja vārds un uzvārds;
· 33.10. apliecības izsniegšanas vieta;
· 33.11. apliecības izsniegšanas datums.
· 34. Informācijas sistēmā ieraksta šādu informāciju par izglītības iestādi:
· 34.1. nosaukums;
· 34.2. reģistrācijas numurs Izglītības iestāžu reģistrā;
· 34.3. juridiskā adrese;
· 34.4. kontaktinformācija (tālruņa numurs, e-pasta adrese, oficiālā elektroniskā adrese);
· 34.5. vadītāja vārds (vārdi), uzvārds;
· 34.6. informācijas sistēmas piešķirtais izglītības iestādes kods.
· 35. Informācijas sistēmā ieraksta šādu informāciju par nozares eksaminācijas centru:
· 35.1. nosaukums;
· 35.2. reģistrācijas numurs;
· 35.3. juridiskā adrese;
· 35.4. kontaktinformācija (tālruņa numurs, e-pasta adrese, oficiālā elektroniskā adrese);
· 35.5. vadītāja vārds (vārdi), uzvārds;
· 35.6. informācijas sistēmas piešķirtais iestādes kods.
· 36. Informācijas sistēmā ieraksta šādu informāciju par personu, kura iekļauta eksaminācijas komisijā vai apelācijas komisijā:
· 36.1. vārds (vārdi), uzvārds;
· 36.2. personas kods vai gadījumā, ja personai nav Latvijas Republikas personas kods - izglītības iestādes piešķirtais personas identifikācijas numurs, kas nesakrīt ar personas kodu;
· 36.3. darba vieta, ieņemamais amats un darba pieredze;
· 36.4. kontaktinformācija, izņemot ja persona iekļauta tikai apelācijas komisijā;
· 36.5. kvalifikācijas eksāmeni, ko persona vērtējusi;
· 36.6. pārstāvētā institūcija, ja persona iekļauta apelācijas komisijā;
· 36.7. loma komisijā.
· 37. Informācijas sistēmā ieraksta šādu informāciju par personu, kura ir kvalifikācijas eksāmena novērotājs:
· 37.1. vārds (vārdi), uzvārds;
· 37.2. personas kods;
· 37.3. kvalifikācijas eksāmeni, kur persona piesaistīta kā novērotājs;
· 37.4. pārstāvētā institūcija, uzņēmums.
· 38. Izglītības iestāde informācijas sistēmā ievada un aktualizē:
· 38.1. šo noteikumu 32.1. apakšpunktā minēto informāciju  atbilstoši Ministru kabineta noteikumos par kvalifikācijas eksāmenu norisi noteiktajai kārtībai un termiņiem;
· 38.2. šo noteikumu 32.2., 32.3. un  32.7. apakšpunktā un 36. un 37. punktā minēto informāciju atbilstoši Ministru kabineta noteikumos par kvalifikācijas eksāmenu norisi noteiktajai kārtībai un termiņiem, ja izglītības iestāde organizē kvalifikācijas eksāmenu.
· 39. Nozares eksaminācijas centrs informācijas sistēmā ievada un aktualizē šo noteikumu 32.2. , 32.3. un 32.7. apakšpunktā un 36. un 37. punktā minēto informāciju atbilstoši Ministru kabineta noteikumos par kvalifikācijas eksāmenu norisi noteiktajai kārtībai un termiņiem, ja nozares eksaminācijas centrs organizē kvalifikācijas eksāmenu.
· 40. Centrs informācijas sistēmā ievada, aktualizē un saskaņo šo noteikumu 32.2. un 32.7. apakšpunktā un 36. punktā minēto informāciju atbilstoši Ministru kabineta noteikumos par kvalifikācijas eksāmenu norisi noteiktajai kārtībai un termiņiem.
· 41. Latvijas Nacionālais kultūras centrs informācijas sistēmā ievada un aktualizē šo noteikumu 32.2. apakšpunktā un 36. punktā minēto informāciju par apelācijas komisiju atbilstoši Ministru kabineta noteikumos par profesionālās kvalifikācijas eksāmenu norisi noteiktajai kārtībai un termiņiem.
· 42. Informācijas sistēma šo noteikumu 31.1., 31.2., 31.3., 31.4., 31.6., 31.7., 31.8. apakšpunktā, 34. un 35. punktā minēto informāciju iegūst tiešsaistes datu pārraides režīmā no Valsts izglītības informācijas sistēmas.
· 43. Pilsonības un migrācijas lietu pārvalde informācijas sistēmai no Fizisko personu reģistra tiešsaistes datu pārraides režīmā sniedz informācijas sistēmai šo noteikumu 36.1., 36.2., 37.1. un 37.2. apakšpunktā minēto informāciju un nodrošina attiecīgās informācijas monitoringu.
· 44. Eksaminācijas komisijas pārstāvis informācijas sistēmā:
· 44.1. ievada šo noteikumu 32.4. un 32.6. apakšpunktā minēto informāciju kvalifikācijas eksāmena laikā vai uzreiz pēc tā;
· 44.2. apstiprina šo noteikumu 32.2. apakšpunktā minēto informāciju atbilstoši Ministru kabineta noteikumos par kvalifikācijas eksāmenu norisi noteiktajai kārtībai un termiņiem.
· 45. Informācijas sistēma ģenerē šo noteikumu 33. punktā minēto informāciju atbilstoši informācijai par kvalifikācijas eksāmenu un tajā iegūto vērtējumu.
· 46. Izglītības iestāde vai nozares eksaminācijas centrs, kas izsniedz apliecību, to elektroniski paraksta un saglabā informācijas sistēmā.
V. Sistēmas uzturēšana
· 47. Informācijas sistēmas pārzinis nodrošina:
· 47.1. tehnisko resursu uzturēšanu;
· 47.2. informācijas arhivēšanu un dzēšanu;
· 47.3. informācijas sistēmas auditācijas pierakstu veidošanu un to uzglabāšanu 24 mēnešus pēc ieraksta izveidošanas informācijas sistēmā;
· 47.4. sistēmas apritē esošās informācijas drošības pasākumu īstenošanu un sistēmas pieejamību, ne mazāku kā 99,5 % (24/7 režīmā), par atskaites punktu pieņemot kalendāra gadu.
· 48. Centrs atbilstoši normatīvajos aktos noteiktajām funkcijām, pamatojoties uz rakstveida iesniegumu, piešķir, maina vai anulē informācijas sistēmas lietotāja tiesības:
· 48.1. pašvaldību atbildīgajām amatpersonām;
· 48.2. izglītības iestāžu atbildīgajām amatpersonām;
· 48.3. nozares eksaminācijas centru atbildīgajām amatpersonām;
· 48.4. ministrijas un tās padotībā esošo valsts pārvaldes iestāžu atbildīgajām amatpersonām;
· 48.5. juridiskām personām, kas minētas šo noteikumu 23. punktā;
· 48.6. citām personām, atbilstoši normatīvajos aktos noteiktajam.
· 49. Šo noteikumu 48. punktā minētajiem lietotājiem informācijas sistēmas lietotāja tiesības piešķir triju darbdienu laikā pēc nepieciešamās informācijas saņemšanas un elektroniski informē informācijas sistēmas lietotāju par tam piešķirtajām tiesībām.
· 50. Ja nepieciešams mainīt vai anulēt informācijas sistēmas lietotāja tiesības, šo noteikumu 48. punktā  minētās institūcijas vai personas triju darbdienu laikā iesniedz centram iesniegumu par informācijas sistēmas lietotāja tiesību maiņu vai anulēšanu. Sistēmas lietotāja tiesības var anulēt arī šādos gadījumos:
· 50.1. sistēmas lietotājs pārzinim vai centram elektroniski vai rakstiski ir izteicis šādu lūgumu;
· 50.2. sistēmas lietotājs neizmanto sistēmu ilgāk kā 12 mēnešus;
· 50.3. saskaņā ar Valsts izglītības informācijas sistēmas datiem sistēmas lietotājs izbeidz darba tiesiskās attiecības ar izglītības iestādi;
· 50.4. sistēmas lietotāja tiesības ir nodotas citām personām;
· 50.5. persona ir mirusi.
· 51. Pārbaudījumu, kvalifikācijas eksāmenu un valsts valodas prasmes pārbaudes kārtotājiem (turpmāk - kārtotāji) informācijas sistēmas lietotāja tiesības piešķir un anulē automātiski, pamatojoties uz datiem par personu reģistrāciju pārbaudījumiem, kvalifikācijas eksāmeniem un valsts valodas prasmes pārbaudei. 
· 52. Izglītības iestādes, nozares eksaminācijas centra vadītājs vai pašvaldības vadītājs vai viņu pilnvarota persona iesniegumā norāda personas, kurai nepieciešamas sistēmas lietotāja tiesības, vārdu, uzvārdu, personas kodu, iestādi, ar kuru informācijas sistēmas lietotājs ir darba tiesiskajās attiecībās, kontakttālruņa numuru un e-pasta adresi, kā arī nepieciešamo lietotāja tiesību apjomu.
· 53. Lietotājs informācijas sistēmā var autentificēties, izmantojot normatīvajos aktos par Valsts izglītības informācijas sistēmu noteiktos autentifikācijas līdzekļus. Pārbaudījumu, valsts valodas prasmes pārbaudes, kvalifikācijas eksāmenu kārtotāji var autentificēties informācijas sistēmā izmantojot piekļuves kodus, ja šāds autentifikācijas līdzeklis ir paredzēts centra izstrādātajā pārbaudījumu un kvalifikācijas eksāmenu norises kārtībā.
· 54. Informācijas sistēmu veido aktuālā datubāze un arhīva datubāze.
· 55. Informācijas sistēma gadu pēc pārbaudījuma, kvalifikācijas eksāmena vai valsts valodas prasmes pārbaudes norises beigām automātiski pārvieto uz informācijas sistēmas arhīva datubāzi un glabā 75 gadus šo noteikumu  5.4., 21.1., 21.2., 21.3., 21.4., 21.5., 21.7., 24.1., 24.2., 24.6., un 32.6. apakšpunktā minēto informāciju.
· 56. Informācijas sistēma gadu pēc pārbaudījuma, valsts valodas prasmes pārbaudes vai kvalifikācijas eksāmena norises beigām automātiski pārvieto uz informācijas sistēmas arhīva datubāzi un glabā 10 gadus šo noteikumu  4.7., 5.9., 8.1., 8.2. , 8.3., 8.4., 8.7., 8.9., 21.8., 21.9., 21.14., 21.16. , 22.1., 22.2., 22.3., 31.9., 36.1., 36.2., 36.4. , 36.5., 36.6. un 36.7. apakšpunktā minēto informāciju.
· 57. Informācijas sistēmas aktuālajā datubāzē šo noteikumu 24.8. apakšpunktā, 6. un 33. punktā minēto informāciju par izsniegto sertifikātu,valsts valodas prasmi apliecinošu dokumentu vai apliecību un to saņēmēju glabā 75 gadus.
· 58. Informācijas sistēma šo noteikumu 4. punktā(izņemot 4.7. apakšpunktā ietverto informāciju), 7., 9. punktā, 5.1., 5.2., 5.3., 8.5., 8.6.,  8.8.,  8.10., 21.6., 21.10., 21.11., 21.12., 21.13., 24.4. apakšpunktā minēto informāciju automātiski dzēš no aktuālās datubāzes pēc gada kopš pārbaudījuma,valsts valodas prasmes pārbaudes vai kvalifikācijas eksāmena norises beigām.
· 59. Šo noteikumu 5.6., 24.3. un 32.7. apakšpunktā minētā informācija līdz pārbaudījuma norisei ir ierobežotas pieejamības informācija. Aktuālajā datubāzē minēto informāciju glabā vismaz 10 gadus, un pēc pārbaudījuma, valsts valodas prasmes pārbaudes vai kvalifikācijas eksāmena norises beigām tā var tikt publiskota.
· 60. Ja informācijas sistēma tiek likvidēta, tajā ievadītos datus saskaņā ar normatīvajiem aktiem valsts informācijas sistēmu un arhīvu jomā nodod glabāšanai Latvijas Nacionālajam arhīvam.
VI. Noslēguma jautājumi
· 61. Šo noteikumu 3.2. apakšpunkts un III. nodaļa stājas spēkā 2023. gada 1. janvārī.
· 62. Atzīt par spēku zaudējušiem Ministru kabineta 2022. gada 15. februāra noteikumus Nr. 117 “Valsts pārbaudījumu informācijas sistēmas noteikumi” (Latvijas Vēstnesis 2022, 34. nr.).

